<http://schema.org/articleBody>
"X in nian kuai le ! O el que \u00E9s el mateix: feli\u00E7 any nou! Aquesta ser\u00E0 una de les frases m\u00E9s repetides a partir de les dotze i un minut de dem\u00E0, 23 de gener, moment en el qual entrarem a l&amp;#039;any nou segons el calendari xin\u00E8s.  Les celebracions comencen sempre amb la primera lluna nova i s&amp;#039;acaben amb la seg\u00FCent lluna plena. Aix\u00F2 vol dir que enguany la festa s&amp;#039;allargar\u00E0 fins al 7 de febrer i els xinesos esperen que sigui molt sonada, perqu\u00E8 tal com diu Lam Chuenping, president de la Uni\u00F3 d&amp;#039;Associacions Xineses de Catalunya, &amp;quot;comen\u00E7a un any molt especial&amp;quot;. Es tracta de l&amp;#039;any del drac, segons l&amp;#039;astrologia mil\u00B7len\u00E0ria xinesa, un animal que a \u00C0sia es considera portador de bona sort. &amp;quot;El drac \u00E9s sin\u00F2nim de for\u00E7a, salut i harmonia&amp;quot;, explica Ga\u00EBlle Patin-Laloy, coordinadora del projecte de les comunitats asi\u00E0tiques de Casa \u00C0sia. &amp;quot;Es diu que durant els anys del drac neixen m\u00E9s criatures i que aquests nens i nenes s\u00F3n m\u00E9s atractius, estan plens de vitalitat i de for\u00E7a perqu\u00E8 aquest s\u00EDmbol tamb\u00E9 d\u00F3na poder i riquesa&amp;quot;, explica.  Segons Chuenping, tamb\u00E9 \u00E9s un s\u00EDmbol &amp;quot;d&amp;#039;esperan\u00E7a i fortuna, de noves expectatives&amp;quot;. El president de la Uni\u00F3 d&amp;#039;Associacions Xineses de Catalunya confia que amb aquest any del drac s&amp;#039;acaba un cicle negatiu que va comen\u00E7ar el 2008, un any de la rata. &amp;quot;Normalment, l&amp;#039;any del drac arriba despr\u00E9s d&amp;#039;una \u00E8poca dolenta, com la que hem tingut nosaltres&amp;quot;, explica Chuenping. I detalla: &amp;quot;La crisi va comen\u00E7ar el 2008, un any de la rata, que \u00E9s normalment el s\u00EDmbol que menys agrada a la gent. El 2009 va ser l&amp;#039;any del b\u00FAfal, que significa treballar molt i recollir poc; despr\u00E9s va venir l&amp;#039;any del tigre, el 2010, marcat per guerres i viol\u00E8ncia, i finalment el 2011 va ser l&amp;#039;any del conill, en qu\u00E8 tot es comen\u00E7a a estabilitzar per\u00F2 no hi ha un rumb clar a seguir. Amb l&amp;#039;any del drac, que \u00E9s aquest, esperem que puguem viure un nou inici&amp;quot;, diu, destacant que el drac &amp;quot;marca sempre un cam\u00ED&amp;quot;. Celebracions tradicionals L&amp;#039;arribada de l&amp;#039;any nou es viu a la Xina d&amp;#039;una manera molt familiar, com recorda Ga\u00EBlle Patin-Laloy. &amp;quot;\u00C9s el moment de m\u00E9s migraci\u00F3 interna al pa\u00EDs perqu\u00E8 tothom es despla\u00E7a fins a casa seva per celebrar-ho en fam\u00EDlia&amp;quot;. La tradici\u00F3 \u00E9s celebrar la vig\u00EDlia d&amp;#039;Any Nou amb un gran sopar familiar. Acabat el sopar el m\u00E9s t\u00EDpic \u00E9s assistir a alguna de les desfilades que s&amp;#039;organitzen en pobles i ciutats de tot el pa\u00EDs i que en la majoria dels casos van acompanyades d&amp;#039;espectacles de focs artificials i concerts. &amp;quot;\u00C9s una nit en qu\u00E8 \u00E9s molt important fer molt soroll -diu Patin-Laloy- perqu\u00E8 la creen\u00E7a diu que el soroll espanta els mals esperits&amp;quot;. I s\u00F3n precisament aquestes tradicions les que s&amp;#039;han exportat a fora de la Xina i avui en dia es reprodueixen amb la mateixa intensitat en punts tan diferents del planeta com San Francisco i Sidney. Els xinesos expliquen que el menjar de la vig\u00EDlia d&amp;#039;Any Nou \u00E9s molt important i que cada plat t\u00E9 una simbologia especial perqu\u00E8 representa un bon auguri per a l&amp;#039;any que comen\u00E7a. Patin-Laloy explica que, per exemple, es menja sopa perqu\u00E8 es s\u00EDmbol de prosperitat o peix perqu\u00E8 atreu l&amp;#039;abund\u00E0ncia, i aix\u00ED successivament es van servint diferents aliments que atreuen riquesa, harmonia, salut, \u00E8xit, benestar, puresa i satisfacci\u00F3. &amp;quot;I finalment -diu Ga\u00EBlle Patin-Laloy-, no poden faltar les mandarines, perqu\u00E8 porten bona sort&amp;quot;.  Les fam\u00EDlies xineses que viuen a Catalunya -actualment hi ha unes 46.000 persones empadronades als municipis catalans- han mantingut molt aquestes tradicions culin\u00E0ries, aix\u00ED com la simbologia vinculada al nou any. La majoria d&amp;#039;aquests nous catalans provenen de la prov\u00EDncia de Zhejiang, al sud de Xangai, i com que ara comen\u00E7a a n\u00E9ixer la segona generaci\u00F3, els pares consideren que \u00E9s molt important ensenyar a les criatures aquest tipus de tradicions.  Aix\u00ED, la majoria segueix penjant a casa el car\u00E0cter xin\u00E8s &amp;quot;FU&amp;quot;, que simbolitza la felicitat. O se segueixen entregant als nens els sobres vermells anomenats  hong bao, on hi ha petites quantitats de diners. O es decoren les portes amb els chun lian , papers on s&amp;#039;escriu un car\u00E0cter de cal\u00B7ligrafia que significa  abund\u00E0ncia . A Barcelona \u00E9s on es concentren la majoria de les celebracions per donar la benvinguda a l&amp;#039;Any Nou xin\u00E8s. El diumenge 15 ja hi va haver una cercavila a c\u00E0rrec d&amp;#039;un grup de titellaires a la Rambla i un espectacle de m\u00FAsica i dansa.  Per\u00F2 la gran celebraci\u00F3 ser\u00E0, com l&amp;#039;any passat, al Moll de la Fusta. Enguany es far\u00E0 els dies 27, 28 i 29 de gener. Lam Chuenping explica que &amp;quot;hi ha previstos espectacles de danses xineses, desfilades de dracs, paradetes amb tot tipus de menjar, i moltes activitats&amp;quot;.  &amp;quot;Semblar\u00E0 com si estigu\u00E9ssim en un poble de la Xina&amp;quot;, diu Lam Chuenping, que avan\u00E7a que esperen rebre gaireb\u00E9 un mili\u00F3 i mig de persones."^^<http://www.w3.org/2001/XMLSchema#string>
<http://www.ara.cat/cronica/punt-donar-benvinguda-lany-drac_0_632336764.html>